ബൈപ്പാസില് അപകടം പതിവാകുന്നു പരിശോധന നടത്തി ഉദ്യോഗസ്ഥര് ആലപ്പുഴ : അപകടങ്ങള് നിയന്ത്രിക്കുന്നതിന്റെ ഭാഗമായി ഉദ്യോഗസ്ഥര് സംയുക്തപരിശോധന നടത്തി. ബൈപ്പാസില് അപകടങ്ങള് പതിവാ യതിനെത്തുടര്ന്നാണു നടപടി. ആര്.ടി.ഒ. പി.ആര്. സുമേഷിന്റെ നിര്ദേശപ്രകാരം പരിശോധന നടന്നത്. അപകടങ്ങളുടെ പശ്ചാത്തലത്തില് ആലപ്പുഴ ടൗണ് എന്ഫോഴ്സ്മെന്റ് വിഭാഗം ജില്ലാ റോഡ് സേഫ്റ്റി അതോറിറ്റിക്കും പൊതുമരാമത്ത് വകുപ്പ് എക്സിക്യുട്ടീവ് എന്ജിനീയര്ക്കും നഗരസഭയ്ക്കും റിപ്പോര്ട്ട് നല്കിയിരുന്നു. മോട്ടോര് വാഹനവകുപ്പ് ഇന്സ്പെക്ടര് ജിന്സണ് സേവ്യര് പോള്, അസി. ഇന്സ്പെക്ടര് പി.കെ. സെബാസ്റ്റ്യന്, വിമല് റാഫേല്, നോര്ത്ത് സര്ക്കിള് ഇന്സ്പെക്ടര് കെ.പി. വിനോദ്, പൊതുമരാമത്ത് വകുപ്പ് ദേശീയപാതവിഭാഗം എക്സിക്യുട്ടീവ് എന്ജിനീയര് ജോണ് കെന്നത്ത്, അസി.എന്ജിനീയര് സവിത, മേല്പ്പാലം നിര്മിച്ച ആര്.ഡി.എസ്. പ്രോജക്ട് മാനേജര് സ്വപ്ന തുടങ്ങിയവര് സംഘത്തിലുണ്ടായിരുന്നു. ബൈപ്പാസില് വേഗനിരീക്ഷണ ക്യാമറകള് സ്ഥാപിക്കുന്നതിനുള്പ്പെടെയായിരുന്നു പരിശോധന നടത്തിയത്.The post ബൈപ്പാസില് അപകടം പതിവാകുന്നു പരിശോധന നടത്തി ഉദ്യോഗസ്ഥര് first appeared on MalayalamExpressOnline.